
  Zoznam postáv


  Astéria – veľmožka verná Beiterovi, prezývaná Britva oblohy; váha, či zachráni seba, alebo Oregdom


  Beiter – správca Oregdomu, pán Mora kráterov; chce zachrániť Oregdom aj za cenu, že nezachráni seba


  Belyon – syn nebohého panovníka Aeristoklevesa; ozáchrane Oregdomu neuvažuje, lebo má úplne iné problémy


  Berdyom – alebo Pán, vedomie, ktoré sídlilo vMajáku; záchrana Oregdomu je nevyhnutným dôsledkom jeho úsilia


  Hayan – poradca Kerguryona; mal by viacero nápadov, ako zachrániť Oregdom, keby sa ho na to niekto opýtal


  Kerguryon Nesmrteľný – mocný veterán, vládca Manuových rovín asprávca Čiernych pustatín; chce zachrániť Oregdom, no po svojom


  Kwelemahos – vychýrený prieskumník nasadený na jednu zhrozieb, pred ktorými treba zachrániť Oregdom


  Kyun – nebohý mentor Prie, švagor adlhoročný spolubojovník Kerguryona; keby žil, určite by pomohol zachrániť Oregdom


  Leukona – ambiciózna veľmožka azhodou nešťastných okolností neter Kerguryona; túži po väčšej moci, ale nielen preto, aby pomohla chrániť Oregdom


  Meldenes – neortodoxný veľmož, ešte neortodoxnejší bádateľ ahlava tej najneortodoxnejšej rodiny; namiesto záchrany Oregdomu sa zaujíma ouskutočnenie svojho sna


  Motu – temná, božsky mocná bytosť známa aj ako „hlasy priepasti“; záchrana čohokoľvek nepatrí medzi jej hlavné, vedľajšie ani doplnkové záujmy


  Nébyos – ambiciózny veľmož ablízky priateľ Kerguryona; jeho ochota brániť Oregdom je viac ako otázna


  Pria – nadaná bojovníčka unáhlene povýšená na vysokú veľmožku; rada by pomohla zachrániť Oregdom, keby sa ostatní konečne zhodli na tom ako


  Sume – veľkňažka techkultistov („pestovačov“) vHengwidole; nepýtajte sa jej na záchranu Oregdomu, avlastne ani na nič iné, dobre?


  Tawryon – Kerguryonov synovec, ktorého Meldenesove pokusy zmenili na príšeru; svojmu strýkovi ochotne pomôže sčímkoľvek, vrátane záchrany Oregdomu


  Teygun – dezertér, vodca jednej ztlúp Apiruov aTawryonov prastrýko; jeho ochota pomôcť so záchranou Oregdomu je výbušne premenlivá


  Utana – nebezpečná božsky mocná bytosť spodobou mladej ženy; záchrana Oregdomu sa prieči jej životnej filozofii existenciu všetkého akaždého vprvom rade ukončovať


  0


  Na tisíc ajednom svete stáli Majáky, bezokenné veže zčervenej pórovitej hmoty také ozrutné, až sa zdalo, že prepichujú oblohu. Slúžili ako portály do vesmírnych diaľok azároveň odpudzovali kozmické temné sily.


  Na tisíc ajednom svete Majáky kedysi stáli, no už stoja len na tisícke. Veľmoži Oregdomu na malej bazaltovej planéte Penekmonion zlyhali, neochránili ten svoj, čím na seba asvojich poddaných uvalili ten najvyšší trest.


  Vedomie miestneho Majáka však povstalo ztrosiek. Ovládlo telo nebohého panovníka, aby vežu obnovilo aaby prinieslo nádej na záchranu miest, osád akaždého ich obyvateľa.


  Čím úplne, ale že úplne skrížilo plány hrdinom nášho príbehu.

  „Nikto, kto pokračoval ďalej, sa nevrátil,“ varovala ostatných Pentea azastala pred pažerákom údolia, čierneho od prvého brala po poslednú skalu.


  Konečne sa dostali do závetria, takže si stiahla šatku, ktorou si chránila tvár pred vetrom. Napriek tomu sa mračila, akoby jej víchor fučal do očí. „Tam číha skaza! Ďalej ma nedostanete!“ vzpierala sa, až sa jej natriasal prešedivený vrkoč.


  Pentea sa vydávala na prieskumnícke výpravy aj potom, ako ju na jednej zmisií mučili atakmer zabili nájazdníci Apiruovia. Poslušnosť odmietla až dnes, včase na vzdor najnevhodnejšom.


  Zvesti oblížiacej sa trestnej výprave sa šírili ako mor. Aj fámy orodiacej sa vzbure sa šírili ako mor. (Ato isté pravdaže platilo ipre samotný mor.) Vládcovia sa preto snažili udržať poriadok aposlušnosť drastickými opatreniami. Pentea otom vedela svoje: keď opúšťala svoju prieskumnícku stanicu, míňala čerstvých obesencov. Jeden si slučku vyslúžil rečami, že trestná výprava neušetrí ani prostý ľud, druhý ostatných nahováral, aby sa vykašľali na povinnosti. No atretieho obesili, lebo sa pri tých rečiach netváril dostatočne pobúrene.


  Teraz sa všetci traja na starom brvne bok po boku hompáľali zavesení za krky.


  Súviseli, takpovediac.


  Pri Pentei sa pristavil mladý prieskumník, ktorého poslali až zo severu Manuových rovín. Jeho žiariace zreničky prezrádzali, že na údolie aj mohutné Štítové hory vpozadí upiera svoje vnútroočné implantáty známe ako druhý zrak. Pentea si, naproti tomu, musela vystačiť sprasknutým starým ďalekohľadom.


  „Kwelemahos, pokojne pokračujte bezo mňa, veď tými vašimi žiariacimi očami čoskoro dovidíte na netvorov zámok aj na démonov, ktorí po ňom ostali,“ navrhla. Musela sa premáhať, aby sa nemračila na prieskumníkov článkovitý výstupok pod hrdlom. Útvar, ktorému sa pre červenú farbu hovorilo rubín, typicky nosili len bojovníci aveľmoži. Šťastkár, zaiste sa narodil do zbohatlíckej rodiny avyrastal vbezvetrí za mestskými múrmi! uvažovala. Tfuj, nech si ide na smrť!


  „Žiaden tunajší prieskumník sa vokolí Štítových hôr nevyzná tak ako vy,“ pochválil ju mladík.


  „Iste,“ Pentea kývla kúdoliu, „tí lepší tam medzičasom zomreli.“


  „Aurčite sa nám zíde vaša povestná intuícia,“ zdôraznil.


  „Tak čo keby ste ju poslúchli?“


  Prieskumníčke do chrbta zatlačil hrot zdobeného oštepu. „Menej slov, viac krokov,“ zahundral lendpótis Belor, strohý veterán včierno-zlatej uniforme. Patril medzi najmocnejších bojových veľmožov Čiernych pustatín avýpravy sa zúčastnil ako ochranca pred tlupami Apiruov.


  Žiadna výhra, pomyslela si Pentea, keď sa knim Belor pridal – polostrapatý, sobrovskými kruhmi pod očami aarómou pivného suda. Pentei napadlo, že fámy onadchádzajúcej trestnej výprave proti Oregdomu sa nepochybne dostali aj knemu. Veľmoži to majú zrátané! tešila sa. Bodaj by! Ak sa skryjú, zaraz na nich ukážem prstom. Aj všetkými desiatimi!


  „Nechaj ju! Kwelemahos tu vypustí sondy,“ napomenula Belora ďalšia veľmožka, wikpótia Gedruna, anezdobenou kopijou mu oštep odklonila.


  Penteu jej obhajoba takmer dojala. Iste, naďalej voči nej cítila odpor, ale inej sorty než voči ostatným veľmožom. Gedrune nepriala smrť. Len ťažké zranenie strvalými následkami. Krívanie by stačilo, uvažovala. Nie, nech ktomu ešte aj škúli!


  Vpodstate ju mala rada.


  Belorovi pod prstami zavŕzgalo porisko oštepu. Nachádzal sa síce vGedruninom panstve, ale po takej asertívnej žiadosti od nižšej (!) veľmožky pôsobil, akoby sa jej ostrím svojej zbrane najradšej pošpáral vžalúdku.


  Kwelemahos už stál pri trojici bludov, na ktorých doklusali vybraní členovia výpravy. Boli to zvieratá podobné pštrosom, ale dvakrát väčšie, asi osemkrát šupinatejšie apresne šestnásťkrát škaredšie. Načrel do koženého vaku, do ktorého si odložil objekty – sondy také drahé, že si ich zväčša mohli dovoliť len veľmoži, apokúsil sa Penteu upokojiť: „Všetko vyriešim odtiaľto. Tu sme určite ešte vbezpečí.“


  Pentea by mu možno aj uverila. Napríklad keby sa sňou zhováral menej povýšeneckým tónom. Keby sa jej konečne unúval pozrieť do očí.


  Ahlavne, keby sa Pentea po zásahu modrým svetlom nerozprskla na slizké mračno.


  Belor aGedruna si vymenili pohľady. Žiariace zreničky upreli do diaľky, aby vyhľadali páchateľa toho obludného činu, apriložili si dlane krubínom, aby urýchlili ich aktivovanie. Článkované objekty sa rozsvietili, červeným jasom sa napojili na vlákna panciera vich uniformách aj hroty ich zbraní.


  Kwelemahos si vymenil pohľad so svojím bludom. Život prieskumníka totiž závisel od toho, či je zviera aspoň spolovice také rýchle, aké je škaredé.

